Document ID: /roh_data/filtered/swiss_laws_in_ROHinterleaved.jsonl.gz/34689

This text was translated from DE into Rumantsch Grischun.

Die Höhe der Finanzhilfen richtet sich nach:a. der nationalen, regionalen oder lokalen Bedeutung der zu schützenden Objekte;b. dem Umfang, der Qualität und der Komplexität der Massnahmen;c. dem Grad der Gefährdung der zu schützenden Objekte;d. der Qualität der Leistungserbringung. Die Höhe der globalen Finanzhilfen wird zwischen dem BAFU, dem BAK oder dem ASTRA und dem betroffenen Kanton ausgehandelt. In den Bereichen Denkmalpflege, Archäologie, Ortsbildschutz und Schutz der historischen Verkehrswege können die Finanzhilfen auch mittels folgender Höchstbeiträge in Prozenten an die beitragsberechtigten Aufwendungen festgelegt werden:a. 25 Prozent für Objekte von nationaler Bedeutung;b. 20 Prozent für Objekte von regionaler Bedeutung;c. 15 Prozent für Objekte von lokaler Bedeutung. Ausnahmsweise kann der Prozentsatz nach Absatz 3 bis auf höchstens 45 Prozent erhöht werden, wenn nachgewiesen wird, dass die unerlässlichen Massnahmen andernfalls nicht finanziert werden können. Fassung gemäss Ziff. I 4 der V vom 7. Nov. 2007 über die Neugestaltung des Finanzausgleichs und die Aufgabenteilung zwischen Bund und Kantonen, in Kraft seit  1. Jan. 2008 (AS 2007 5823).

L’autezza dals agids finanzials sa drizza tenor:a. l’impurtanza naziunala, regiunala u locala dals objects che duain vegnir protegids;b. la dimensiun, la qualitad e la cumplexitad da las mesiras;c. il grad da la periclitaziun dals objects che duain vegnir protegids;d. la qualitad da la furniziun da las prestaziuns. L’autezza dals agids finanzials globals vegn negoziada tranter il UFAM, il UFC u il UVIAS ed il chantun pertutgà. En ils secturs da la tgira da monuments, da l’archeologia, da la protecziun dal maletg dals lieus e da la protecziun da las vias da communicaziun istoricas pon ils agids finanzials er vegnir fixads en pertschients dals custs subvenziunabels sin basa da las suandantas contribuziuns maximalas:a. 25 pertschient per objects d’impurtanza naziunala;b. 20 pertschient per objects d’impurtanza regiunala;c. 15 pertschient per objects d’impurtanza locala. Excepziunalmain po la procentuala tenor l’alinea 3 vegnir auzada a maximalmain 45 pertschient, sch’i vegn cumprovà che las mesiras indispensablas na pon betg vegnir finanziadas autramain.  Versiun tenor la cifra I 4 da la O dals 7 da nov. 2007 davart la nova concepziun da la gulivaziun da finanzas e da la repartiziun da las incumbensas tranter la Confederaziun ed ils chantuns, en vigur dapi il 1. da schan. 2008 (AS 2007 5823).